Moolelo Pokole no Kamehameha I. 



Kana Mau Kaua, a Poe Kaulana Oia Wa. 



HE 'LI I kaulana loa o Kamehameha I no ke koa a me ka ikaika loa, a oia ka 

 oi o na 'Hi nui o Hawaii nei mai kahiko loa mai, iiolaila, he pono e nana 

 pokole i kona moolelo o ka noho ilihune ana, a me ka noho waiwai ana. O 

 Keoua mua ka makuakane o Kamehameha, o Kalaiopuu kaikaina no o Keoua (o ke- 

 kahi inoa o Keoua, o Kalaninuikupuapaikalaninui ) . O kahi i hanai ia ai o Kameha- 

 meha, o Halawa, i Kohala, mai kona wa uuku a nui, alaila, mahiai o Kamehameha. 

 Nana na laau e ulu la ma Halawa a hiki i keia la, oia ka noni, a me na mea e ae, a me 

 kela heiau o Hapuu, makai o Halawa. Pela kona noho ana i kona wa ilihume, aina ole. 

 O ke kino o Kamehameha, he kino nui, paa ke nana aku, he kihikihi o luna 

 kipoohiwi, he lawa ke kino, aohe hakahaka, he nui kona aa o luna o ka a-i. 



O ke 'Hi nui o Hawaii ia wa e noho ana o Kalaiopuu, a ua hanau nana o Ki- 

 walao. A make o Kalaiopuu ma Waioahukini ma Kau, hooili ihola ia i ke aupuni 

 maluna o kana keiki ponoi, o Kiwalao. 



NO KA OLELO A KALAIOPUU IA KIWALAO A ME KAMEHAMEHA. 



Mamua ae o ka make ana o Kalaiopuu, waiho aku ia i kana olelo kauoha i na 

 keiki, ia Kiwalao a me Kamehameha, a me na "Hi a ])a.u loa : "E na keiki, e hoolohe 

 mai olua, o ka hooilina o ke aupuni o Hawaii nei, oia na moku ekolu, o Kau, o Ko- 

 na, o Kohala, o Kiwalao ke 'Hi, oia ka hooilina o na aina. O oe hoi e Kamehameha, 

 aole ou aina, aole ou hooilina waiwai, aka, o kou aina a me kou hooilina, o ke 'kua 

 o Kaili. Ina oe i noho a lalau ko haku ia oe, lawe ia ae ke auinmi, a ina hoi nau ka 

 lalau i ko haku, e nele oe i ke 'kua ole." Ma keia mau olelo a Kalaiopuu, ua hooko ia 

 i na la o kana mau keiki, a ua ko no elike me kana mau olelo kauoha, aole i hala. 



Mahope o ka make ana o Kalaiopuu, hoi maila o Kamehameha me kona hooi- 

 lina o ke 'kua o Kaili, a malama ihola, a hana i mau papohaku no kona akua no Ka- 

 ili, ma Kona, ma Kohala. O ke ano o ka huaolelo papohaku, he heiau. Kukulu ihola 

 o Kamehameha i na heiau: 



O Hikiau, ma Kaawaloa, o Keeku, ma Kahaluu, a me Keikipuipui, ma Kai- 

 lua, i Kona. O Mailekini, ma Kawaihae, o Puukohola, ma Kawaihae, o Hapuu, ma 



Halawa, o Kupalaha, ma Makapala, a me Mookini, ma Puuepa, i Kohala. 



(465) 



